श्रीपञ्चमी

श्रीपञ्चमी हिन्दू व बौद्ध धर्मयु छगु नखः खः। थ्व नखले विद्यायु देवी सरस्वती व द्य मञ्जुश्रीयु हनेज्या व पुज्या जुइ। थ्व दिं खुनु मस्तेत च्वयेगु व ब्वनिगु विद्या शुरु यायेत बांलागु दिंया रुपय् कायेगु या। हिन्दू धर्मय् थ्व दिं खुनु शुभ ज्या यायेत साइत स्वयेम्वागु धैगु चलन दु। थ्व हे हुनिइ नेपाःया थीथी थासय् दूगु ससुमांद्यः व बोधिसत्त्व मञ्जुश्रीया देगलय् थ्व दिं खुनु यक्व मस्त व थी-थी दँया मेमेपिं मनुत वनिगु या। थ्व दिं खुनु नेपाःया राष्ट्राध्यक्षं हनुमानध्वखा लाय्‌कूलि वसन्तश्रवण यायेगु चलन नं दु। 

स्वयादिसँ
 सरस्वती
 मञ्जुश्री
 हिन्दू धर्म
 बुद्ध धर्म

पुचः:नखः
पुचः:संस्कृति